एक कटोरे में 1 बड़ा चम्मच (15 मिलीलीटर) गरम पानी, 1बड़ा चम्मच 15 (मिलीलीटर) सफ़ेद विनेगर, और 1 बड़ा चम्मच (14 ग्राम) बेकिंग सोडा लें। एक गाढ़ा पेस्ट मिलने तक इस मिश्रण को हिलाते रहें। बेकिंग सोडा और विनेगर में रासायनिक प्रतिक्रिया होने से बुलबुलों के साथ गैस निकलेगी।  बेकिंग सोड़ा कैनवास, जालीदार या फैब्रिक के जूते साफ़ करने में सबसे असरदार साबित होता है। अगर पेस्ट पतला बन गया है तो, आप उसमें एक अतिरिक्त छोटा चम्मच (5 ग्राम) बेकिंग सोडा मिलाएं। टूथब्रश के सिरे को पेस्ट में डुबाएं और अपने जूते की फैब्रिक पर लगाएं। ब्रिसल्स पर थोड़ा दबाव देकर पेस्ट लगाएं ताकि जूते का फैब्रिक पेस्ट को अवशोषित कर सकें। जूते की संपूर्ण बाहरी सतह को बेकिंग सोडा पेस्ट से पोत दें। पेस्ट लगाने के बाद अपने टूथब्रश को अच्छे से धो लें ताकि ब्रिसल पर लगा हुआ पेस्ट सूख न जाएं। जूतों को बाहर धूप में रख दें ताकि उसपर लगा पेस्ट सूखकर सख्त हो जाए। पेस्ट को तब तक सूखने दें जब तक नाखून से खरोंचने पर पेस्ट निकल जाएं। अगर आप जूतों को बाहर रखने में असमर्थ है तो, उन्हें घर के अंदर ऐसे कमरे में सूखने के लिए रखें जहाँ खिड़की से अच्छी धूप या हवा आती हो। दोनों जूतों के तलवों को एक दूसरे पर घर के बाहर खटखटाएँ ताकि सूखा हुआ पेस्ट निकलकर जमीन पर गिर जाए। इसके बावजूद अगर सूखा पेस्ट रह गया है तो जूते साफ़ होने तक शुष्क टूथब्रश से रगड़े। अगर आप इस कार्य को घर के बाहर करने में असमर्थ हैं तो, घर के अंदर ही नीचे एक शीट बिछाकर जूतों से पेस्ट निकालें, ताकि सारी सूखा हुआ पेस्ट शीट पर ही गिर जाएं।
Mix baking soda, vinegar, and hot water into a paste. Work the baking soda paste into your shoes using a toothbrush. Let the paste dry onto the shoes for 3-4 hours. Clap your shoes together and use a dry brush to remove the dried paste.